ማርቲን ሉተር ኪንግ የሞቱበት 50ኛ ዓመት መታሰቢያ በመላው ዓለም እየተከበረ ነው
የ50ኛ የሙት ዓመት መታሰቢያቸውም በመላው ዓለም እየተዘከረ ይገኛል ፡፡የጥቁር ህዝብ እኩልነት ታጋዩ ማርቲን ሉተር ኪንግ የ50ኛ የሙት ዓመት መታሰቢያቸውም በመላው ዓለም እየተዘከረ ይገኛል፡፡ማርቲን  ሊተር ኪንግ ከተገደሉ እነሆ 50 ዓመታትን የደፈነ ሲሆን  በመላው  የጥቁር ህዝቦች  የነጻነት ትግል  የማይረሳ  አሸራ አኑረዋል ።በአሜሪካ መዲና ዋሽንግተን ዲሲ የዛሬ ሃምሳ ዓመት የሊንከን መታሰቢያ ሃውልት  የተቀመጠባት አደባባይ በአሜሪካም ታይቶ በማይታወቅ ትልቅ ሰልፍ ተጨናንቆ  300 ሺህ የሚደርሱ የህዝብ ቁጥርም በአንዴ በማስተናገድ  አንዳች ጠብታ ለውጥ ለማምጣት መሪ ሚና ተጫውቷል  ፡፡የጥቁር አሜሪካውያን የነጻነትና የእኩልነት ተሟጋቹ ማርቲን ሉተር ኪንግ ጁኒየር ደግሞ የተለመደውን የማይጠገቡ ንግግሮቹን የዛኔ ሊያደርግ በመድረኩ አድርጓል፡፡ህልም አለኝ ስልም I HAVE A DREAM እያለ እሱ እንኳን ባይፈጽማቸው እርሱ የሚታገልለት ዓላማ፤  በዚያች የነጮቹ የበላይነት በተረጋገጠባት የአሜሪካ ምድር አንድ ቀን ጥቁር አሜሪካውያኑ አንገታቸውን ቀና አድርገው፣ ሰብዓዊ መብቶቻቸውም ተከብሮላቸው፤ አሜሪካ ሁሉም ዜጎቿ በእኩልነት የምኖሩባት ምድር እንደምትሆን መተንበዩን ቀጠለ፡፡ማርቲን ሉተር ኪንግ ከስሙ እኩል የሚታወስበት የህልም አለኝ ንግግሩ “I Have a Dream” በዋሽንግተኑ አብይ ህዝባዊ ሰልፍ ራዕዎቹን መዘርዘሩን ሲቀጥል፤ በዚያ ባሰማው ድምጽ ሰላምና እኩልነትን፣ ፍትህና ሰብዓዊ ክብርን ይጣራ ነበር፡፡በዚህች እለት ማርቲን ሉተር በዋሽንግተን በዚያ በሊንከኑ መታሰቢያ ሐውልት ለመቆም የወሰነም እንዲሁ ባጋጣሚ አልነበረም፡፡ የቀድሞው የነጻነት አባቱ እና ተምሳሌቱ አብረሃም ሊንከን የባሪነት ተቋማትን ከአሜሪካ ምድር ታግሎ እንዳጠፋ ሁሉ እሱም በተራው የጥቁሮች እኩልነት እንዲሰፍን የትግል አባቱን ዱካ መከተሉን ለማመላከት ነው እንጂ፡፡ ሊንከን የታገሉለት የባሪያ ንግድ ተቋማት በመፍረሳቸው ትግላቸው በአንድ መልኩ ፍሬያማ ቢሆንም የጥቁሮች እኩልነት ከድፍን አንድ ምዕተ ዓመት በኋላም ከዳር ሊደርስ ግን እንዳልቻለ የአደባባይ ሃቅ ነው ሲልም ኪንግ አልህ ውስጥ አስገባው፡፡በንግግሩም ከዛሬ 54 ዓመት በፊት እኤአ 1964 በዓለሙ ሁሉ የዓመቱ ታላቅ ሰው እሱ ነው ሲል ታይም መጽሄት እውቅና ሠጠው፡፡ በዚሁ ዓመት ገና በ35 ዓመቱም በእድሜ ትንሹ የኖቤል የሰላም ሽልማት ለመሸለም በቅተዋል፡፡ከአንድ ዓመት በኋላም የኪንግ ዝና በዓለሙ ሁሉ ናኘ፡፡ የእኩልነት ጥያቄ አመጽም በመላው ሀገሩ ተቀጣትሎ ኪንግ አላባማ የተጠራ ሰልፍ እና ከሞንትጎመሪው የባስ አድማ ጀርባ በመሆን ግፊት ሲያሳድር በፕሬዝዳንት ሊንደን ጆንሰን እስከመደገፍ ደርሶ የአፍሪካ አሜሪካውያኑን በሀገሪቱ የመምረጥ መብት እንዲጎናጸፉ አበቃቸው፡፡ማርቲን ሉቴር ኪንግ ሚካኤል ኪንግ ጁኒየር በሚለው የመጀመሪያ ስሙ ይታወቃል፡፡ በ1929 በአትላንታ ጆርጂያ ተወልዶ የሲቪል መብቶች አቀንቃኝ በመሆን አድገዋል፡፡ በደቡብ አሜሪካ ያለአመጽ የመታገል ስልት ተግባራዊ ከማድረግ ጀምሮ እስከ የዋሽንግተኑ ታላቁ ሰልፍም የሲቪሎችን መብት ለማረጋገጥ ትልቅ ጀብዱ ሰርተዋል፡፡መካከለኛ ገቢ ካላቸው ቤተሰብ በተመቻቸ ኑሮ ቢያድግም በጥቁሮች ላይ ሆን ተብሎ የሚደርሰው ስነልቦናዊ አድሎ ግን እረፍት ነስቶት አድገዋል፡፡እኤአ በሚያዚያ 04 1968 ኪንግ ላይመለስ ለመጨረሻ ግዜ ህይወቱ ያለፈባት ቀን ሆነች፡፡ በዚህች እለት ኪንግ እንደ ሁልግዜው አእምሮውን በውጥረት እንዳጨናነቀ ነው፡፡ በሜምፊስ እያለ ባረፈበት ሎራን ሞቴልም እንደ ወትሮው ሁሉ ጸጉሩን አበጣጥሮ ወደ ተጠራው ሰልፍ ሊሰማራ ጥድፊያ ላይ ነበር ግን አንዳች ወጥመድ መዘጋጀቱን አላወቀም፡፡ይህኛው ወጥመድ ከአስር ዓመታት በፊት ከከሸፈው የኪንግ የግድያ ሙከራም በብርቱ ዝግጅት የተደረገበት ነው፡፡ በዚያው በሆቴሉ ጠመንጃውን ያነሳበት መንገደኛ አስቀድሞም ተዘጋጅተውበታልና ተኩሶበት ነፍሱን ከስጋው ለይቷል፡፡ በ39 ዓመቱ የፍትህ ጥያቄ በመጠየቁ ብቻ ማርቲን ሉተርን ኪንግ ከተገደለ እነሆ 50 ዓመታት ሊቆጠሩ ግድ ሆነ፡፡የወቅቱ የአሜሪካ ፕሬዝዳንት ጆንሰን በመላው ሀገሪቱ የሀዘን ቀን አወጁ፡፡ ቆይቶም ቢሆን የአሜሪካው ፕሬዝዳንት ሮናልድ ረገን የጥር ወር እንደገባ 3ኛው እለተ ሰኞ የኪንግ ቀን በሚል እንዲታወስ በ1986 በኮንግሬስ አጸደቁ፡፡አሜሪካውያን የማርቲን ሞት የ50ኛ ዓመት መታሰቢያ የሚያስታውሱት ምነው ማርቲን ላይ የተተኮሰው ጥይቱ ከግምባራቸው ይልቅ ግርግዳውን ባገኘው ኖሮ እያሉ በማለት ነው ።አብረሃም ሊንከን ሲገደሉ ጠባቂያቸው ባይጠጣ ኖሮ፣ ጆህን ኤፍ ሮቤርት ኬኔዲ ገዳያቸው ወደ የሚጠባበቅበት የሎስ አንጀለሱ አምባሳደር ሆቴል ማብሰያ ክፍል ባልገቡ ኖሮ እና መሰል የኖሮ ፀፀቶች የተሞላ የአሜሪካ ታሪክ የሰብዓዊ መብት ተሟጋቹን እንዲሁም የጥቁር ፈርጥ ኪንግንም የሚያስታውሰው በተመሳሳይ መልኩ ነው፡፡ኪንግ የሚሰጠውን ክበር ሁላ ይገባኛል ብሎ እንኳን የማይቀበል ሰው ነው ይላል የፑልቲዘር ፕራይዝ መስራቹ ዴቪድ ጋሮይ፡፡ የኋላ ኋላ በፕሬዝዳንት ኦባማ የተሳካው የጥቁር ፕሬዝዳንት አሜሪካን የመምራት ህልማቸው ሪቻርድ ኒክሰን በ1968 ሀገራዊ ምርጫ ስያሸንፉ ማርቲን ሉተር ኪንግ ሞክረውት 10  ሚሊዮን ድምጾችን አግኝተው ነበር፡፡እነ ማርቲን ሉተር ኪንግ የታገሉለት ጥቁርን የበታች አድርጎ የማየቱ አባዜ ግን ዛሬም ድረስ ከአሜሪካ ምድር ተጠራርጎ ስለ መጥፋቱ በጥርጣሬ የሚያዩት በርካቶች ናቸው፡፡ የኒውዮርክ ታይምስ ኤዲተሩ ክለይ ራይሰን ኤ ኔሽን ኦን ፋየር በሚል መጽሃፉ አሜሪካ ከኪንግ መገደል በኋላም ዘረኝነቱን ተያይዟለች ሲል ይጽፋል፡፡ዛሬም ድረስ በአሜሪካ የህዝብ ትምህርት ቤቶች ጭምርም የጥቁር አድሎ ሰፍኖ መቀጠሉን ያብራራል፡፡ ጥቁሮች በገፍ በሚኖሩባት አሜሪካ የነጭ አመራር ባህል የሆነበት የእነ ፕሬዝዳንት ትራምፕ ሪፐብሊካን ፓርቲ የዚሁ እውነታ ነጸብራቅ በመሆኑ ነውም ይላል፡፡ (ምንጭ ሲኤንኤን)